Document ID: 32011R0123

KOMISIJOS REGLAMENTAS (ES) Nr. 123/2011
2011 m. vasario 11 d.
kuriuo nustatomos Tarybos reglamento (EB) Nr. 104/2000 II priede išvardytų žuvininkystės produktų pardavimo kainos, taikomos Sąjungoje 2011 žvejybos metais
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 1999 m. gruodžio 17 d. Tarybos reglamentą (EB) Nr. 104/2000 dėl bendro žuvininkystės ir akvakultūros produktų rinkų organizavimo (1), ypač į jo 25 straipsnio 1 ir 6 dalis,
kadangi:
(1)
Prieš žvejybos metų pradžią turi būti nustatyta kiekvieno iš Reglamento (EB) Nr. 104/2000 II priede išvardytų produktų Sąjungos pardavimo kaina, kurios dydis prilygsta bent 70 % ir neviršija 90 % orientacinės kainos.
(2)
Tarybos reglamente (ES) Nr. 1258/2010 (2) visiems atitinkamiems produktams nustatytos 2011 žvejybos metų orientacinės kainos.
(3)
Rinkos kainos gerokai skiriasi pagal rūšis ir produktų, ypač kalmarų ir jūrinių lydekų, pateikimo būdą.
(4)
Todėl atskiroms rūšims ir Sąjungoje iškrautų šaldytų produktų pateikimui turėtų būti nustatyti perskaičiavimo koeficientai, kad būtų apibrėžtas kainos dydis, kuriam esant galima taikyti Reglamento (EB) Nr. 104/2000 25 straipsnio 2 dalyje nustatytą intervencijos priemonę.
(5)
Kad nebūtų trukdoma intervencinės sistemos veikimui 2011 metais, šį reglamentą reikėtų taikyti atgaline data nuo 2011 m. sausio 1 d.
(6)
Šiame reglamente numatytos priemonės atitinka Žvejybos produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 104/2000 25 straipsnio 1 dalyje nurodytos Sąjungos pardavimo kainos, taikytinos 2011 žvejybos metais to reglamento II priede išvardytiems produktams, šių produktų pateikimo formos ir perskaičiavimo koeficientai nustatyti šio reglamento priede.
2 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Jis taikomas nuo 2011 m. sausio 1 d.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2011 m. vasario 11 d.

Labels: 2
6